cyanic-selkie/wikianc huggingface dataset:
Родени убијци (филм)
Втор дел
Мики и Мелори се губат во пустината и наидуваат на Варен Ред (Расел Минс), навахо индијанец, и неговиот млад внук Џеремија Битсуи). Откако Мики и Мелори заспиваат, индијанецот се надева дека ќе го истера демонот што го согледува во Мики, почнува да мантра покрај огнот, предизвикувајќи кошмари кај Мики во врска со неговите родители што го малтретирале. Тој се буди разбеснет и фатално го застрелува “Red Cloud” (црвениот облак) пред да се свести што прави. Тоа е првпат Мелори и Мики да почувствуваат вина за извршено убиство. Бегајќи од местото на злосторот, скршнуваат на поле со ѕвечарки кои ги каснуваат и двајцата.
Возат до аптека за да најдат противотров, но фармацефтот го вклучува тивкиот аларм пред Мики да го убие. Наскоро пристигнуваат полициски автомобили и Мелори е уапсена и претепана од полицијата. Почнува вооружена тепачка помеѓу Мики и останатите. Пристигнува Скагнети и го уценува Мики дека доколку не се предаде ќе и ги отсече градите на Мелори. Мики ги предава сите негови пиштоли, но го напаѓа Скагнети со нож. Полицијата употребува електро-шок и сцената завршува со брутално претепување над Мики и Мелори од страна на група одмазднички полицајци додека сето тоа го снима јапонска новинарска екипа предводена од репортерка.
Трет дел
Откако дознава за немирот, Мек Класки наредува да се прекине интервјуто и покрај жестокото протестирање на Гејл. Го оставаат Мики насамо со Гејл, екипата на филмот и неколку чувари. Користејќи шега како диверзија, Мики соборува еден од чуварите и ја грабнува неговата сачмарка. Тој ги убива повеќето од чуварите, а останатите ги зема како заложници, водејќи ги низ затворскиот немир. Гејл ги следи, давајќи директен телевизиски пренос додека луѓе околу него се тепаат и убиваат.
Скагнети е во ќелијата на Мелори и пробува да ја заведе. Таа ги одбива неговите обиди, сплескувајќи му ја фацата од ѕид при што му го крши носот. Чуварите и Скагнети ја соборуваат. Сè уште во живо на националната телевизија, Мики влегува во мексикански двобој со Скагнети, при што глуми дека се предава. Во тој момент Мелори му се прикрадува на Скагнети одпозади и му го пресекува вратот со импровизирано ноже. За хоророт на Скагнети да биде уште поголем, Мики му соопштува дека во неговата пушка немало воопшто куршуми во текот на целиот двобој. Тогаш, Мелори го зема пиштолот од Скагнети и го убива.
Мики и Мелори го продолжуваат бегството низ затворот разурнат од немирите, при што целата ТВ екипа на Гејл е убиена. Самиот Гејл одлепува, подлегнува на “стокхолмскиот синдром“ и почнува да пука во чуварите со пиштол што го краде од еден од веќе мртвите чувари. Откако мистериозниот затвореник Овен Трафт (Арлис Ховард), ) ги спасува, триото Мики, Мелори и Гејл налетува на Мек Класки и тешко вооружен ѕид од чувари. Триото се засолнува во преплавена од крв просторија за туширање. Мек Класки се заканува дека ќе провали внатре, но на тоа, Мики се заканува дека ќе ги убие Гејл и чуварот во живо на ТВ, по што затворениците излегуваат од предна врата. Мек Класки и неговото обезбедување набргу се масакрирани од ордите на затворениците.
Мики и Мелори крадат комбе и го убиваат последниот чувар, а судбината на Овен е непозната. Бегајќи до некоја рурална локација, го даваат последното интервју на Гејл пред да му соопштат дека и тој исто така мора да умре. Тој со разни аргументи се обидува да ги предомисли, на крај потсетувајќи ги на нивната препознатлива практика на пуштање еден преживеан. Мики го инфирмира дека тие сепак оставаат сведок да ја раскаже приказната - неговата камера. Гејл ја прифаќа својата судбина и ги пружа рацете во форма на крст а тие пукаат во него до смрт додека камерата продолжува да снима. Парот е прикажан неколку години подоцна, во камперско комби, Мики вози а Мелори (која е трудна) ги гледа нивните две деца како си играат.
Продукција
Филмот Родени убијци се заснова на сценариото напишано од страна на Квентин Тарантино, во кое венчан пар одеднаш e обземен од убивачката треска. Тарантино, по неуспешниот обид сам да го изрежира сценариото за 500 000 долари, го продава на продуцентите Џејн Хамшер и Дон Марфи за 10 000 долари. Тие последователно го препродаваат сценариото на Варнер Брос.Истовремено Оливер Стоун дознава за сценариото. Тој сакал да најде нешто поедноставно, за разлика од неговиот претходен филм, - Рај и Земја; чие снимање го исцрпило, па така почувствувал дека Родени убијци е токму она што го барал.
Режисерот Оливер Стоун, неговиот соработник Ричард Рутовски и писателот Дејвид Велоз, повторно го напишале сценариото, оставајќи поголем дел од дијалозите, меѓутоа менувајќи го фокусот на филмот кој претходно се засновал на новинарот - Вејни Гејл (Роберт Дауни Јр.) а сега на Мики и Мелори. Всушност, сценариото било толку променето, што според ЗПА (Здружение на Писатели во Америка), Тарантино бил одговорен само за филмската приказна. Тој во едно од интервјуата во 1993г. изјавил дека не чувствува непријателство кон Стоун и дека му посакува секое добро за филмот; "'Нема да биде мој филмот туку на Оливер Стоун, и Господ да го благослови. Се надевам дека ќе ја направи вистинската работа со него. Да не бев емотивно поврзан со филмот, сигурен сум дека би ми бил многу интересен. Доколку ги сакате моите работи, можно е да не ви се допадне филмов. Но, ако ги сакате неговите работи, најверојатно многу ќе ви се допадне. Можеби ова е најдоброто нешто кое тој го направил до сега, но не затоа што јас имам некаква врска со тоа. Всушност, да ви кажам искрено, едвај чекам да го гледам.'"
На почетокот, кога сценариото го привлече вниманието на Стоун, нему му изгледаше дека станува збор за акционен филм - на кој Арнолд Шварценегер би се гордеел." Сепак, при развојот на проектот, заземаа место настаните како на пример случајот на О.Џ. Симпсон, случката со Менендез браќата, инцидентот со Тонија Хардинг/Ненси Кериген, инцидентот со Родни Кинг и нападот на федералната полиција врз „Давидовата гранка“ - религиозна секта. Стоун почувстувал дека медиумите се длабоко навлезени во исходот на сите овие случаи и дека станале сеприсутна единка која ги продава насилството и страдањето за поголема гледаност. Како таков, тој го променил филмот од едноставна акција во сатирична критика воглавно за медиумите. Исто така, шаренилото на Стоуновиот пристап и придонесувањето на насилната содржина во филмот, всушност биле бесот и тагата што тој ја почувствувал при разводот на неговиот втор брак. . Исто така во едно од интервјуата изјавил дека филмот има влијание од „живоста“ на хинду филмови. Родни Денџерфилд сам ги напишал или препишал сите негови редови.
Снимањето на целиот филм траело само 56 дена, но монтажата продолжила 11 месеци, и конечната филмска содржина имала скоро 3000 исечоци (повеќето филмови имаат 600-700).
Саундртракот на филмот го создале Стоун и Трент Резнор од "Nine Inch Nails",”, кој наводно го изгледал филмот над 50 пати за да се соживее со атмосферата". За неговиот пристап кон составување на саундтракот на "MTV" изјавил:
"„Му предложив на Стоун да се обиде да го претвори саундтракот во колаж од звуци, на начин како што беше користена музиката во филмот: да прави промени, да додава дијалози, да направи нешто интересно, дека тоа би било подобро отколку купче од претходно објавена музика“."
Некои песни беа напишани специјално за филмот или саундтракот, како што е “Burn” од “Nine Inch Nails”.
Стил
Стоун го смета Родени убијци за негов патувачки филм (road film), посебно назначувајќи го Бони и Клајд како главен извор на инспирација. За славната смртна сцена во Бони и Клајд биле искористени иновативни техники на уредување, кои биле обезбедени со многубројни кадри од различни агли и брзини; ова уредување со повремените измени помеѓу брзата и забавената снимка, што го обележува фимот на Артур Пен, во целост е искористено во Родени убијци.
Понатаму, и двата филма спаѓаат во жанрот патувачки филмови, преку нивните постојани предизвици со општеството во кое карактерите живеат. Додека Бони и Клајд се обидуваат да ја дезинтегрираат слабата економска и социјална состојба во 1930те, Мики и Мелори пробуваат да ја ослободат Америка од сеопфатните конвенции кои влијаат врз масите, главно медиумите. Сепак, додека заклучокот во Бони и Клајд е со песимистички поглед во врска со поединечната слобода во американскиот домен на влијание, Оливер Стоун го гледа Родени убијци како филм со оптимистично финале. Во Бони и Клајд, полициската заседа врз парот ја претставува емпириската контрола од страна на законот врз поединецот. Сепак, Родени убијци завршува со парот како симболично ги уништува масовните медиуми, што е претставено преку Вејни Гејл и успешно бегаат заедно, да живеат релативно “нормален“ живот. Како што и самиот Стоун изјави: „На свој начин, Родени убијци е на крајот на краиштата многу оптимистички филм во врска со иднината. Се работи за слободата и способноста секое човечко суштество да ја добие.“
Цензура
Кога филмот за првпат бил предаден во “MPAA” (Motion Picture Association of America – американско здружение за филм), на Стоун му било кажано дека ќе го забранат филмот за деца под 17 години, ако тој не извади одредени делови. Па така, Стоун го намалил насилството вадејќи околу 4 минути од снимките, при што “MPAA” го оцениле филмот како достоен и за деца под 17 години во придружба на возрасни. Оригиналната неисечена верзија на филмот е сега достапна на ДВД и Блу-Реј диск.
Филмот бил строго забранет во Ирска.
Оригиналното домашно издание наменето за Велика Британија закажано за Март 1996, било откажано поради масакарот во основното учулиште „Дублејн“ во Шкотска. Меѓувремено телевизискиот канал „Канал 5” го прикажал филмот во ноември 1997. Во Јули 2001 конечно бил издаден на видео.
Американскиот магазин “Entertainment Weekly” го оценил филмот како 8миот најконтраверзен филм на сите времиња.
Саундтрак
Саундтракот бил објавен на 23ти Август, 1994г. од издавачката куќа "Interscope Records".
Михаил Аталијат
Михаил Аталијат (11 век) ― византиски историчар од градот Аталија во Мала Азија.
Бил образуван и воспитуван во класичен дух. По доаѓањето во Цариград, направил добра кариера во византиската администрација. Го напишал делото „Историја“, во кое ги опишал настаните од 1034 до 1078 година, а на крајот во делото раскажува и за победата на византиската војска врз Самоил, во Битката кај Беласица (1014 година). Претставува важен извор за средновековната историја на македонскиот народ, особено за востанието на Петар Делјан (1040-1041 година), за навлегуввањето на Печенезите и Узите во Македонија, кон средината на 11 век, за Беласичката битка и смртта на Самоил, како и за Самоил Алусијан, внук на царот Јован Владислав.
КК Жито Вардар
Историја
Клубот бил основан во 1954 година.
Стина Раутелин
Стина Агнес Елизабет Раутелин (Stina Agnes Elisabeth Rautelin; - ) — финско-шведска глумица, која работи во Шведска. Таа е позната по улогата на Лена Клингстрем во филмовите за Мартин Бек.
Починала на 26 април 2023 во Стокхолм, на возраст од 59 години.
Португалија на Олимписките игри
Португалија за првпат учествувала на Летните олимписки игри во 1912 година кои се одржале во Стокхолм. Од тогаш, Португалија нема пропуштено ниту еден мундијал.
На Зимските олимписки игри, Португалија за првпат учествувала во 1952 година и од тогаш учествувала само на четири зимски олимпијади, и тоа во 1988, 1994, 1998 и 2006 година.
Португалија никогаш не бил домаќин на Олимписките игри.
Нејзините спортисти заклучно со 2008 година освоиле вкупно 22 медали, и сите се од Летните олимписки игри.
Националниот олимписки комитет на Португалија (португалски: Comité Olímpico de Portugal) бил основан и истата година признаен од страна на МОК во 1908 година.
Год
Год — прстен кој може да се види на едно дрво при напречен пресек на стеблото на едно дрво (обично пенушка). Ваквите прстени се видливи заради промената на интензитетот на растот на дрвото за време на разните годишни времиња и затоа, како што самото име кажува, еден „год“ соодветстувва на растот на дрвото за време на една година. Годовите се повидливи во умерени климатски зони, каде разликите во годишните времиња се поизразити.
Внатрешноста на годот се создава рано во сезоната, кога растот е компаративно брз (затоа дрвото е помалку густо). Надворешниот дел на годот често се јавува во лето, или понекогаш во есен и е погуст.
Кај дрвата како белите борови нема многу контраст помеѓу разните делови на годот, и затоа дрвото е многу рамномерно по текстура.
Соодветна влага и подолг период на растење резултира со поширок год. Сушна година дава многу тесен прстен. Дрва од една иста околина следат иста шема на раст, а со тоа и годови.
Годовите се основа на науката за датирање на дрва наречена дендрохронологија.
Dendrochronology עץ
Јужна Азија
Јужна Азија е јужниот регион на континентот Азија кој е составен од супхималајските држави, но во него се вклучени и некои други држави. Топографски гледано, овој регион е воглавно составен од Индискиот Полуостров и од јужните делови на Хималаите.
Јужна Азија е опколена од Средна Азија на север, Југозападна Азија на запад, Источна Азија на североисток, Југоисточна Азија на југоисток и со Индискиот Океан на југ. Најголема држава во овој регион е Индија, но исто така дел од овој регион се Бутан, Непал, Бангладеш, Шри Ланка, Малдиви и Пакистан. Додатно на овие се додадени, понекогаш, Авганистан, Мјанмар, Тибет..
Коноп, Романија
Коноп — општина во округот Арад во Романија. Коноп се наоѓа во јужните падини на планините Заранд.
Германско-данска граница
Германско-данска граница — државна граница помеѓу Германија и Данска. Долга е 68 км.
Историја
Во 811 г. е склучен Хајлингенскиот договор со кој реката Ајдер е одредена како граница помеѓу Данска и Франкија. Бидејќи била блатна, реката образувала природна граница. Во највисокиот дел кај вододелницата пределот бил посув. Овде поминувал древниот пат Хервајен, каде е подигнато и пограничното утврдување Даневирке. Подоцна настанале војводствата Шлезвиг и Холштајн. Пред 1864 г. Шлезвиг било лено на Данска, а Холштајн било во Светото Римско Царство (до 1806 г.) и членка на Германскиот Сојуз (по 1815 г). Со обете територии владеел данскиот крал во дополнителни улоги на војвода на Шлезвиг и војвода на Холштајн (напати зедно со други војводи како оние на Готорп). Границата помеѓу данското лено Шлезвиг и германското лено Холштајн сè уште одела по реката Ајдер, границата меѓу војводсвата и Кралството Данска била реката Конгеоен, а пак јужната граница на данската монархија се движела по реката Елба.
Во 1864 г. Шлезвиг-Холштајн бил освоен од Прусија, и со ова е поставена државна граница помеѓу Данска и Прусија/Германија. Се протегала од место на брегот 5 км јужно од Рибе, 5 км околу таа река, и потоа на исток јужно од Вамдруп и веднаш северно од Кристијансфел до Балтичкото Море.
Во 1920 г. границата е поместена за околу 50 км на југ до нејзината денешна положба, согласно изгласаното на референдумот од таа година. Оваа државна граница е предвидена да ја следи јазичната граница, која сепак не е особено реско определена.
Братство и единство
„Братство и единство“ (на Братство и јединство, Bratstvo i jedinstvo) — државно гесло на СФРЈ и популарна парола на Комунистичката партија на Југославија. Геслото било создадено за време на Народноослободителната војна на Југославија и истото станало водечка политичка идеологија во поглед на етнолингвистичката југословенска политка.[1]
Значење
По војната, геслото било клучно за југословенската политика на еднаквост меѓу југословенските народи. Геслото било вметнато и во уставите од 1963 и 1974 година. Според тогашното толкување, југословенските народи Македонци, Муслимани по националност, Словенци, Срби, Хрвати и Црногорци, како и националните малцинства, треба да живеат братски и во слога и нивните сличности треба да се промовираат да се избегнат националните конфликти и омразата.
Марк Саро
Марк Саро (Marc Sarreau; р. во ) — француски професионален друмски велосипедист, кој вози за UCI World Tour екипата.
Бил именуван во почетниот состав за Џиро д’Италија 2016.
Распоред на резултатите на големите трки
СО = се откажал; — = не учествувал
Гули Петрини
Гули Шарлота Петрини ( Стокхолм, 30 септември 1867 - Стокхолм, 8 април 1941) била шведски физичар, писател, суфражетка, активист за женски права и политичар. Таа била претседател на локалниот огранок на Националното здружение за избирачки права на жените во Вајшј 1903–1914 и Стокхолм 1914–1921 и била член во градскиот совет за либералите во Вакшја во 1910–1914.
Болшевици
Болшевиците (руски: большеви́к) биле фракција од Марксистичката Руска Социјалдемократска Работничка Партија, којашто се разделила од меншевичката фракција на Вториот партиски конгрес во 1903 и на крај станала Комунистичка Партија на Советскиот Сојуз. Болшевиците дошле на моќ во Русија за време на Октомвриската револуција во 1917 и го основале Советскиот Сојуз.
Болшевиците (името доаѓа од „болшинство“, на македонски „мнозинство“) биле организација на професионални револуционери со строга внатрешна хиерархија водени од принципите на демократскиот централизам и квазивоена дисциплина, кои се сметале себеси за главни водачи на револуционерниот пролетеријат. Нивните верувања и практики често се нарекуваат Болшевизам. Партијата била основана од Владимир Ленин, кој исто така ја водел и во Октомвриската револуција. Најголемата Ленинова желба по победувањето во револуцијата било склучување на мир со Централните сили. Болшевиците нивните принципи ги формирале уште во декретот за мирот од 8 октомври, во кој се залагале за самоопределување на народите, за мир без анекси и контрибуција, за јавност во меѓународните договори и дипломатијата воопшто. Мировните договори започнале во декември 1918 г., но поради инзворедно големите територијални обврски,тие биле прекинати. Во меѓувреме поединечните народи на бившата царистичка Русија (Финска, Украина, Закавказјето) прогласиле самостојност. Советската влада ја признала потполната самостојност и независност на Финска на 31 декември 1918 г., а била спремна да ја признае и Полска која меѓутоа сè уште била под окупација на централните сили. Соочени со националистичките и против советските движења на сите народи, кои биле дотогаш под царска Русија, Болшевиците во јануари 1918год., во декретот за правата на народите на Русија, внеле дополнување според кое се признава правото на самоопределување на тие народи. Украинските болшевици во ноември и јануари 1918год. се обиделе да ја преземат власта, но и во двата наврати домашните националистичкки сили, со германска помош победиле. По неуспехот на мировите преговори во Брест-Литовск во 1918год. Австроунгарија и Германија започнале повторно да продираат кон Москва. Интервенцијата се заканувала со уништување на револуционерната власт во Русија. Во таа ситуација советската влада на особеното лениново инсистирање, одлучува да ги прифати крајно тешките услови. Со мировниот договор од 3 март владата на советска Русија морала да се откаже од Украина, која добила самостојност, Белорусија, балтичките земји и Полска, кои сè уште биле под окупација на војските на централните сили. Русија морала исто така да плати висока воена оштета.
Komunistická strana Sovětského svazu
Томас Абт
Томас Абт (25 ноември 1738 - 3 ноември 1766) бил германски математичар и писател.
Животопис
Тој е роден во Улм, каде Абт го посетувал средното училиште во Улм, а потоа се преселил во 1756 година за да ги проучува теологијата, филозофијата и математиката на Универзитетот во Хале, а магистрирал во 1758 година. Во 1760 година бил назначен за вонреден професор по филозофија на Универзитетот во Франкфурт (Одер), каде го напишал своето најпознато дело „Од смрт за татковината“ (Vom Tode für's Vaterland, 1761).
Овој високо патриотски тракт го тематизирал поразот на Фредерик II во Кунерсдорф. Исто така го привлекол вниманието на уредниците на познатите „Литературни писма“, започнати од Готхолд Ефрајм Лесинг. Тој придонел за голем број историски, политички, естетски и филозофски есеи. Томас бил страстен обожавател на Лесинг и го применил неговиот образовен, прозаичен стил на пишување.
Во есента 1761 година бил назначен за редовен професор по математика во Ринтелн. Во 1763 година, учествувал во натпревар кој бил спонзориран од Берлинската академија за есеј за примена на математички докази за метафизиката. Меѓу натпреварувачите биле Мојсеј Менделсон, кој победил, и Имануел Кант. Додека бил во Ринтелн, Томас ја напишал својата втора позната работа, „Заслуга“ (Vom Verdienste, 1765).
Тој патувал девет месеци во Франција, каде што можел да зборува со Волтер во Ферни. Тој исто така се искачил на Алпите Савој. Ова патување и неодобрување на животот на универзитетот го покренал потресот за трговија со теоријата за животот.
Додека се занимавал со идејата да стане историчар, бил понуден во 1765 година во исто време да стане професор на Универзитетот во Марбург и со функцијата советник на Судот во судот на грофот Вилхелм фон Шаумбург-Липе. Се одлучил за втората функција. Голем број луѓе биле заинтересирани за плановите на Томас Абт, ккои ја вклучувале историја на Максимилијан и преводот на Салуст меѓу другите.
Меѓутоа, во 1766 година, дваесет и седумгодишниот Абт одеднаш починал од цревна болест во Бикебург. За него Хердер напишал дека „умрел за Германија и за неговиот јазик, премногу рано!"
Споменик на Александар Македонски (Солун)
Споменикот на Александар Македонски — споменик кој се наоѓа во Солун, Грција во непосредна близина на Белата кула и во една од најпопуларните населби во градот, Неа Паралија. Статуата го прикажува македонскиот војсководец Александар Македонски на својот коњ Букефал.
Споменикот бил изграден во 1973 година и е дело на скулптурот Евангелос Мустакас. Бронзената статуа била изработена во Италија.
На западната страна на споменикот од бронза е изработена Битката кај Ис, битка во која Александар Велики бил принуден да побегне од бојното поле од страна на Дариј III.
Општите параметри на комплексот се 23 х 30 метри.
Роналдињо
Роналдо де Азис Мореира (англиски: Ronaldo de Assis Moreira) (роден (роден на ), познат како Роналдињо — бразилски фудбалер кој последниот негов ангажман беше во тимот на бразилскот Флуминезе. Од септември 2016 година тој е официјално амбасадор на неговиот поранешен клуб Барселона.
Роналдињо на португалски значи "мал роналдо". Ова име Гаучо го избрал само за да се разликува од "стариот" Роналдо Де Лима.
Барселона
Дојде во тимот на Барселона во 2003-тата година од екипата на Париз Сент Жермен кога имаше само 23 години. Тогашен тренер на Барселона беше Франк Рајкард кој направи одличен избор со доведувањето на Бразилецот во своите редови. Заедно Самуел Ето, беа одличен тандем кој во 2005-тата година постигна 32 гола и ја освоија Лигата на Шампионите.
Милан
Во Милан се досели на 16 јуни 2008 каде што потпиша договор до 2012 година. Бидејќи бројот 10 беше на дресот на Кларенс Сидорф, Роналдињо го избра бројот 80 бидејќи 1980 е година на на неговото раѓање. По првиот натпревар во дресот на Милан, иако не постигна гол, сите беа сведоци дека влегува во одлична форма и дека не заборавил да игра фудбал. Тоа и го покажа на следните натпревари а особено се истакна во натпреварот со Интер кога постигна фантастичен гол со глава и им донесе победа на "Росоњерите" од 1:0 на 28 септември 2008.
Хајредин Арифи
Хајредин Арифи (албански: Hajredin Arifi; Селце,, - Шар Планина, , ) бил поранешен член на ОНА.
Загинал на 20 март 2001 година во една престрелка со македонските безбидносни сили. По ова, неговото тело било префрлено и погребено во неговото родно село Селце.
Николај I (охридски архиепископ)
Николај I — византиски свештеник и охридски архиепископ најверојатно во периодот по 1345 до 1347 година или подоцна. Тој бил архиепископ на Охридската архиепископија по потекло од Византија.
За неговото дело е малку познато. Тој е изобразен на ѕидовите од црквата "Свети Никола Болнички" во Охрид, кои биле пишувни во текот на 1335-1345 година.
На познатиот државен собор одржан во Скопје на 16 април 1346 година, кога Стефан Душан бил крунисан со царска круна, примил благослов и од актуелниот охридски архиепископ Николај.
Рефрактор
Рефрактор е вид на оптички телескоп за зајакнување на видот при набљудување на небесни тела или нивното сликање. Рефракторот претставува телескоп или двоглед чиј објектив и окулар се оптички леќи, без корист на огледала, низ кои светлината што доаѓа од предметот се прекршува и дава зголемен лик за окото на набљудувачот.Рефракоторот е телескоп којшто како објектив користи една или повеќе леќи. Со нивно комбинирање, со растурни или собирни, се настојува да се намали аберацијата. За првпат телескопот кога бил употребен од Галилео Галилеј во 1610 година бил рефрактор.
天体望遠鏡
Малтешка Брајова азбука
Малтешката брајова азбука е верзија на брајовата азбука за запишување на малтешкиот јазик. Азбуката се заснова на англиската брајова азбука и во 2005 година била објавена првата Библија на малтешка брајова азбука.
Нервен систем
Нервниот систем е органски систем кој претставува целина од нервните елементи во животинското тело: невроните, нервите и нервните ткива. Основната морфолошко - физиолошка единица на нервниот систем е невронот, односно нервната клетка. Нејзина основна одлика (а со тоа и на нервниот систем) е надразливоста. Со помош на овој белег, нервниот систем прима стимули и на нив одговара со определена акција (одговор на стимулот).
И додека сите други органски системи кај животните ја вршат својата специфична функција, нервниот систем нема некоја таква функција во организмот, туку влијае и ја контролира работата на сите останати органски системи со помош на нервите и нивните разграноци, така нервниот систем навлегува во сите делови на телото и е во врска со сите ткива и нивните клетки.
Видови на нервен систем
Постојат животни со и без нервен систем. Кај животните без нервен систем нема нервни клетки, како кај сунѓерите на пример, но во текот на еволуцијата на животните се диференцирале различни видови на неврони со специфична активност. Едни врз себе ја примиле функцијата на примање нервни стимули, други се оспособиле за пренесување на стимулите, трети се диференцирале за трансформација на стимулите, додека четврти се оспособиле за пренесување на одговорот од дразбата. Сето ова довело до формирање на нервниот систем, кој во зависност од еволутивниот степен на животното, се јавува во неколку видови:
Децентрализиран нервен систем
Од ваков вид на нервен систем е само мрежестиот тип, што значи дека кај него не постои нервен центар (како ганглија или мозок), туку одделни неврони, распрснати низ целото тело.
Мрежест (дифузен) тип
Ваквиот нервен систем е најпросто организираниот нервен систем. Тој се среќава кај жаркарите, или на пример кај хидрата. Претставен е со едноставни клетки, дифузно разместени без ред под површината на телото, меѓусебно поврзани со своите разгранети израстоци (аксони), при тоа формирајќи нервна мрежа низ телото на животното. Тука стимулите се пренесуваат дифузно, без некој одреден правец.
Централизирано - периферни нервни системи
Еволутивниот развој на нервниот систем одел во правец на формирање на централизиран нервен систем, чија главна одлика се состои во групирање на невроните во одделни нервни центри, од кои се разгрануваат нерви во сите телесни делови. Притоа, нервите со своите разграноци го сочинуваат периферниот нервен систем. Вака диференциран систем на централен и периферен дел застапен е кај сите ‘рбетници и некои без‘рбетници. Импулсите кај централизирано - периферниот вид на нервен систем се пренесуваат во одреден правец. Во развојот на ваквиот вид се разликуваат три типа: врвчест, ганглионарен и цевчест нервен систем.
Врвчест тип
Овој тип на нервен систем е претставен со една мозочна ганглија од која поаѓаат еден или повеќе пара нерви врвки (аксони), како што е на пример кај сплесканите црви. Ваков систем се среќава и кај медузите од жаркарите, иглокожите и некои мекотели.
Повеќеганглионарен тип
Натамошната етапа во развитокот на овој органски систем е формирање на повеќе ганглии распоредени низ телото. Притоа, овој тип има неколку варијации во зависност од тоа како и каде се поставени ганглиите во телото:
Цевчест тип
Во основа, овој тип е претставен со нервна цевка во чии ѕидови лежат невроните. Таа има надолжна положба од грбната страна над ‘рбетот. Од нервната цевка се формираат два основни дела: преден, кој се диференцира во черепен мозок и заден, од кого настанува ‘рбетниот мозок, кој е нај еволутивно совршен кај човекот. Кај различните ‘рбетници, паралелно со нивниот еволутивен развој настануваат прогресивни разлики во соодносот меѓу размерите на черепниот и ‘рбетниот мозок. Имено, се зголемува масата на черепниот во однос на ‘рбетниот мозок. Разликата во овие два нервни центри се согледува и во нивната градба - во черепниот на периферијата се наоѓа сивата, а во внатрешноста белата маса, а кај ‘рбетниот е обратен случај.
Градба на нервен систем
Нервната клетка претставува основна градбена и функционална единка на нервниот систем. Нервната клетка-неврон е со неправилна форма. Изградена e од тело на клетката во чија средина се наоѓа јадрото. На периферијата, цитоплазмата создава повеќе кратки и разгранети продолжетоци - дендрити и еден долг продолжеток - неврит. Повеќе долги израстоци градат снопчиња, а повеќе снопчиња градат нерв. Разликуваме сетилни нерви кои ги носат дразбите од периферијата кон мозокот и моторни нерви, кои ги враќаат одговорите од дразбите. Кај сите животни нервниот систем е изграден од нервни клетки.
Кај попросто градените животни нервниот систем може да биде расфрлан по целото тело, кое личи на мрежа и е наречен мрежест нервен систем. Ваков нервен систем имаат копривкарите (хидрата).
Кај прстенестите црви нервниот систем е ганглионарен. Во секое прстенче има по еден пар ганглии меѓу себе поврзани со нервни влакна.
Кај мекотелите и членконогите нервниот систем е изграден од синџир на ганглии кои во предниот дел се групирани во мозок...
Нервен систем кај ’рбетниците
’Рбетниците имаат најсложено граден нервен систем,познат како цевчест нервен систем. Нервната цевка е сместена во ’рбетниот канал познат како ’рбетен мозок. Во предниот дел ’рбетниот мозок се проширува и го гради черепниот мозок. Черепниот мозок е составен од пет дела: голем или преден, мал или заден, меѓумозок, среден и продолжен мозок. Овој нервен систем е познат како централен нервен систем.
Периферниот нервен систем го сочинуваат сите нервни клетки надвор од мозоците. Нервниот систем кај цицачите достигнал највисок степен на развиток. Најдобро е развиен предниот мозок познат како голем мозок.
Големиот мозок е изграден од две полутопки (полутопки), лева и десна, кои се меѓусебно поврзани. Кај големиот и малиот мозок на цицачите се развива мозочна кора која е набрчкана, со многу бразди (виуги). Во кората на мозокот се сместени голем број на центри кои на цицачите им овозможуваат многу побрзо и полесно да се снајдат во надворешната средина и соодветно да реагираат на надворешните дразби.
Układ nerwowy człowieka
Букојчани
Букојчани — село во Општина Кичево, во областа Кичевија, во околината на градот Кичево.
Географија и местоположба
Селото се наоѓа во регионот Горно Кичево во подножјето на планината Буковик, оддалечено 14 километри северно од Кичево.
Историја
Според османлиски документи, во 1747 - 1748 година, жители на Букојчани воделе тужби против жителите и спахијата на селата Јагол и Строгомиште (Горно и Долно), кои завладеале со пасиштата на Букојчани.
Население
Во 1873 година било забележано дека во селото има 8 домаќинства и 29 жители.
Според бугарскиот етнограф Васил К’нчов, кон крајот на XIX век селото било мало и во 1900 г. имало 180 жители христијани (Македонци). Од другата страна пак, според бугарскиот публицист Димитар Мишев, селото во 1905 година имало 240 жители.
Според податоците од 2002 година, во селото има 97 жители, од кои: 23 Македонци и 74 Албанци.
Според последниот попис од 2021 година, во селото живееле 25 жители, од кои 8 Македонци, 14 Албанци и 3 лица без податоци.
На табелата е прикажан националниот состав на населението низ сите пописни години:
Родови
Букојчани е македонско село.
Родови во селото се:
Избирачко место
Во селото постои избирачкото место бр. 823 според Државната изборна комисија, сместени во просториите на приватна деловна просторија.
На претседателските избори во 2019 година, на ова избирачко место биле запишани вкупно 96 гласачи.
Космос-1898
Космос-1898 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 1 декември 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 750 килограми. Космос-1898 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 100,7 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 810 км, а најмалото на 777.
Стојан Георгиев Томовичин
Стојан Николов Георгиев (Мачката) — македонски национален деец од пиринскиот дел на Македонија, борец за националните права на Македонците под Бугарија.
Стојан Георгиев потекнува од бунтовничко македонско семејство. Неговиот дедо од мајчина страна цели пет години поминал во затворот „Еди куле“ како борец за ослободување на Македонија од Османлиското ропство. И други негови предци се бореле и умирале за слободата на македонскиот народ.
Стојан Георгиев (наречен Томовичин по дедо му Томо) — роден на 18 март 1938 година во градот Петрич, Пиринскиот дел на Македонија. Уште како ученик на 18-годишна возраст доаѓа во судир со бугарската власт поради неговиот јавно искажан став за постоење на Македонците како посебен народ од Бугарите и членство во илегалната македонска организација Илинден. Покрај бројните полициски испитувања и малтретирања од секаков вид, има одлежано две затворски казни од по четири години. По паѓањето на комунизмот во Бугарија, избран е за прв претседател на ОМО „Илинден“. Наспроти сите закани и притисоци во Бугарија, учествува на разни меѓународни средби на кои го брани правото на Македонците да се стекнат со своите национални права.
Полска православна црква
Полската православна црква (полски: Polski Autokefaliczny Kościół Prawosławny) е автокефална црква, која во православниот свет се наоѓа на 13 место.
Историја
Во 1840 година била основана Варшарската православна епархија. Во 1948 година, црквата добила автокефалност од страна на Руската православна црква.
Денеска, околу 600.000 верници се припадници на православната црква во Полска.
Григориј II (охридски архиепископ)
Григориј II бил византиски свештеник и охридски архиепископ најверојатно во периодот по 1351 до 1378 година или подоцна. Тој бил архиепископ на Охридската архиепископија по потекло од Византија.
Бријана Евиган
Бриjана Барбара-Џејн Евиган (родена на 23 октомври 1986 година) — глумица, танчер, пејачка, текстописец и кореограф од Соединетите Држави, најпозната по своите улоги во серијата „Step Up“ и за нејзините кримички кралици улоги во бројни хорор филмови. Родена во Лос Анџелес, Евиган е ќерка на глумецот Грег Евиган и неговата сопруга Памела, танчерка, манекенка и кореограф. Таа започнала да танцува и да глуми на млада возраст, дипломирајќи на колеџот Лос Анџелес долина со диплома за говор и комуникација.
Евиган започнала да танцува професионално и се појавила во многубројни музички спотови, а особено тоа е „ Вкочанет “ од Линкин Парк (2003). Таа, исто така, започнала да глуми и имала мали улоги во филмови како што се Дното е горе (2006) и телевизиски серии, како „ Страв од тоа“ (2008). Таа го направила својот напредок кога се појавила како Андреа „Енди“ Вест во танцовиот филм „ Чекор 2: улиците“ (2008). Оттогаш таа е забележана како кралица на крикот за глумење во многубројни хорор и трилер филмови, меѓу кои ''С. Дарко (2009), Сорорити Ров (2009), Гори светло (2010), Ден на мајката (2010), карневал на ѓаволот (2012), Stash House (2012), Руднички игри (2012), Алелуја! Ѓаволскиот карневал (2016) и втората сезона на Од самрак до зора'' (2015).
Ран и личен живот
Евиган е родена во Лос Анџелес, Калифорнија, ќерка на Памела Ц.Серпе, танчерка, модел и глумица и актер Грег Евиган. Таа има полско потекло (од нејзината баба по татко) и италијанско (од нејзиниот дедо по мајка). Таа била најмладата од трите браќа и сестри, со братот Џејсон и сестрата Ванеса Ли. Таа студирала танц од својата деветта година. Таа е една од пејачките која свири и клавијатури во групата мавритански идол. Таа исто така земала диплома за говор и комуникација на колеџот во Лос Анџелес Долина. Таа моментално живее во Лос Анџелес, Калифорнија, каде што обично таа има разговори со обожавателите преку Устрим и има и  свој канал на Јутјуб, на кој објавува видеа за вежбање.
Кариера
Како професионален танчер, Евиган се појавила во музичките спотови за Линкин Парк, Фло Рида, Т-бол и Енрике Иглесијас. Таа исто така имала и мали улоги во телевизиски серии и филмови како што се Дното е горе, Нешто слатко и Страв од себе.
Во 2008 година, таа ја освоила главната улога на Енди Вест во продолжението на танцовата драма „Во чекор, во чекор 2: Улиците“ во 2006 година. Снимањето се случило кон крајот на 2007 година во Балтимор и било објавено на 14 февруари 2008 година. Филмот, кој наишол на негативни критики со Расипани Домати  (добива 24%), постигнува успех во бокс-офисот заработувајќи светска заработка од 148,424,320 американски долари. И Евиган и со играчот звездата Роберт Хофман добиле награда за најдобар бакнеж на филмските награди МТВ во 2008 година.
Во 2009 година, излезе ''С. Дарко, продолжение на култниот хорор Дони Дарко'' во 2001 година. Евиган ја играла најдобрата пријателка на Саманта Дарко,Кори. Во филмот играат Џејмс Лаферти и Ед Вествик. Театарското издание било откажано и било издадено Директно-на-ДВД на 12 мај 2009 година. За разлика од Дони Дарко, филмот добил негативни критики.
Во август 2008 година, Самит Ентертејмент објави дека Евиган потпишал за да го глуми главниот лик Касиди Тапан во римејкот на нискобуџетниот хорор филм Сестринство ред. Сценариото е напишано од писателот на Good Luck Chuck, Џош Стелберг, а во режија на Стјуарт Хендлер. Буџетот на филмот беше 12 500 000 000 американски долари. Евиган глуми заедно со Аудрина Патриџ, Румер Вилис и Џејми Чунг. „Сестринство ред“бил театрално издаден на 11 септември 2009 година и дебитирал на 6-от број на бокс-офисот и заработил во светот 26,735,797 долари. Критичарите го оцениле филмот со негативни критики.. Додека, настапот на Евиган бил добро прифатен од критичарите. Глумиците кои ги имале главните улоги добија ShoWest награда за „Женски ѕвезди на годината“ во април 2009 година. ДВД-изданието било на 23 февруари 2010 година.
Во јануари 2009 година, Евиган била ангажирана од Лајонсгејт да глуми во Гори светло. Таа ја играла главната женска улога, Кели Тејлор. Во филмот, „Една млада жена и нејзиниот аутистичен брат се наоѓаат заробени во нивната куќа со разлутен тигар за време на ураган“. Критичкиот прием бил исклучително позитивен. И покрај ова, филмот кој бил најавен дека ќе биде објавен се објавил само на ДВД на 17 август 2010 година.
Во февруари 2009 година, Евиган во едно интервју објавила дека потпишала за римејк. Филмот ќе биде римејк на култниот слашер хорор филм Денот на мајката и ќе го режира Дарен Лин Баусман, најпознат по неговата работа со претходните филмови на Лајонсгејт, како што е трилогијата Пила. Бусман претходно го режирал Евиган во една епизода на „ Плаши се од себе“ во 2008 година. Во филмот ќе играат АJ Кук и Џим Кинг. Филмот претрпел бројни промени, а конечно бил објавен на 8 мај 2012 година на ДВД и Blu-ray. Филмот беше исто така дел од Канскиот фестивал во 2010 година.
Евиган го играше централниот лик во инди-драмскиот романтичен филм Тема: Те сакам. Таа глуми во Ѓаволски карневал, краток филм кој доби 30 градот светска турнеја, која започна на 15 април, 2012 година Евиган подоцна потврди дека ја репризирала нејзината улога во нејзиното продолжение, Карневалот на ѓаволот: Алелуја!, кој беше објавен кон крајот на 2015 година.
Во 2011 година, за време на УСТРИМ, Евиган објавила дека работи во ТВ серија со своето семејство, иако сè уште ништо не било потврдено. Таа требало да ја глуми  главната личност на филмот „ Лево за црвено: предавство“, прва од трилогијата која се фокусира  на една млада жена која сака да им се одмазди на војниците кои ја продале на група за трговија со секс, но била оставена во полиција поради проблеми со буџетот.
Во 2014 година, Евиган ја повторила својата улога како Енди Вест  во петтиот дел  од серијалот Чекор понапред серија, Чекор понапред: Сите во. Подоцна и била дадена улога во Љубов, сè што ти треба? како Џуда, хетеросексуална жена која живее во свет во кој хомосексуалноста е во право, а хетеросексуалноста е погрешна.
Во 2015 година, Евиган преку Твитер објавила дека ќе се глуми, заедно со Дани Трехо во втората сезона на ТВ-серијата „Акција-вампир од самрак до зора: Серијата како Соња“, американски иселеник коај работи како уметник за тетоважа во Мексиканец Меркадо - која покрај тоа има и споредна работа со фалсификување  документи  и пасоши  од нејзината задна соба “. Премиерата на сезоната била на 25.08.2015 на Ел Реј.
Во 2017 година, таа му се придружила на Ангелот насекаде на режисерот Џејмс Киклитер, со звездите Дејвид А. Грегори, СерДариус Блен и го претставиле Аксел Ролдос.
Хедина Тахировиќ-Сијерчиќ
Хедина Тахировиќ-Сијерчиќ (родена на 11 ноември 1960 г.) е новинарка, радиодифузер, писател, преведувач, лингвистички истражувач и учител од босанските Гурбети Роми, која моментално живее во Канада. Таа била популарен телевизиски и радио водител во Босна и Херцеговина, а подоцна станала писателка, објавувајќи книги за деца, поезија и мемоари. Таа е изучувач на гурбетскиот дијалект на ромскиот јазик и има објавено неколку речници и архиви со народни приказни и е активна во напорите за зачувување на ромската култура. Нејзиното пишување е наградено со неколку награди во Полска, Хрватска и Сараево.
Кариера
Во 1980-тите, Тахировиќ-Сијерчиќ станала значајна радио и телевизија во Босна и Херцеговина. Од 1986 до 1992 година, таа била главен уредник на популарната радио програма, Лачо џиве, Ромалени, (во превод: Имајте добар ден, Роми ) и помеѓу 1991 и 1992 година, таа била водителка на Малавипе (во превод: Состаноци ), програма на ТВ Сараево. Таа била првиот филмски и телевизиски продуцент со ромско потекло во Босна и Херцеговина. Таа работела на воспоставување на правата на ромскиот народ, со Меѓународниот сојуз на Ромите.
Во 1990-тите, по нејзината емиграција во Канада, таа започнала да предава за Училишниот одбор на округот Торонто, додека пишувала фикција и поезија. Нејзините објавени книги вклучуваат дела напишани на гурбети, босански и англиски јазик. Напишала пет книги за деца и два тома поезија. Нејзиното дело е добитник на повеќе награди, меѓу кои и наградата Ференц Штојка, Златното перо на Папуша и наградата Слобода од Меѓународниот центар за мир во Сараево. Таа има преведено сопствени дела на англиски и германски јазик, како и уредувано антологии на преведени дела од ромски писатели. Таа била главен уредник на Романо Лил, списание за канадско-роми, од 1998 до 2001 година.
Тахировиќ-Сијерчиќ, исто така, пишувала нефикција, а особено се фокусирала на документирање на ромската култура и истражување на дијалектот Гурбети. Објавила три збирки на ромски народни приказни и фолклор, неколку речници на гурбетски дијалект, биографија на нејзиниот татко и автобиографија. Предавала ромски јазик, култура и литература на Универзитетот во Загреб. Во 2014 година, таа била назначена во комисија од експерти за советување на Советот на Европа за Европската повелба за регионални и малцински јазици во Босна и Херцеговина.
N.W.A
N.W.A (Niggaz Wit Attitudes, во превод: Црнци Со Став) беше хип-хоп група од Комптон (Калифорнија). Активни од 1986 до 1991, N.W.A биле добро познати по вулгарноста во нивните стихови. Тие биле отфрлени од многу радио станици во САД па дури им било и забрането да организираат турнеи и концерти. Сепак, групата продаде над 10 милиони албуми само во САД. Нивниот втор албум, наречен Straight Outta Compton, го обележа почетокот на новата гангстерска хип-хоп ера во која се изразува уличната револуција. Списанието Rolling Stone ги смести N.W.A нз 83-то место во нивниот список „100-те најдобри изведувачи на сите времиња“. Откако се распадна групата, членовите Д-р Дре, Ајс Кјуб, Изи-И и МС Рен продолжуваат со нивната музичка кариера.
Почеток
Поранешниот дилер на дрога од Комптон Изи-И започна со „Рутлес Рекордс“ заедно со Џери Хелер. „Рутлес“ го издаде албумот „N.W.A. and the Posse“ во 1987 со „Макола Рекордс“. N.W.A беше сѐ уште во формирање и имаше снимено само четири од единаесет песни, кога привлече внимание на повеќе артисти. Тоа ги спои артистите Ајс Кјуб, Д-р Дре и Изи-И. Подоцна и МЦ Рен и се придружи на групата.
Нена
Габриеле Сузан Кернер (германски: Gabriele Susanne Kerner, Хаген, 24 март 1960 година), подобро позната само како Нена, е германска пејачка и глумица.
Кариера
Таа е родена на 24 март 1960 година во Хаген, Германија. Раното детство се поминала во Брекерфелд.
Прекарот Нена го добила врз основа на шпанскиот збор Ниња, што значи девојка (niña), кога таа била на одмор во Шпанија со нејзините родители. Во 1977 година таа го напуштила средното училиште пред матурата.
Таа ја стекнала светската слава во 1983 година со песната 99 Luftballons (македонски: 99 балони), со која пратила порака против Студената војна. Песната во 1984 година во САД имала златен тираж за продажба со повеќе од 500 000 примероци. Снимена е на англиски јазик како 99 Црвени балони, Нена е и името на групата со која ја објавила истата песна.
Бидејќи Нена никогаш подоцна немала толку голем хит, песната било често вклучена на врвот на списокот на „Чуда од еден хит“ (One Hit Wonder). Таа има продадено околу 25 милиони албуми низ целиот свет, и на тој начин е еден од најуспешните уметници во германската музичка историја. Во 2007 година го отворила приватното училиште за деца во Хамбург.
Двапати се омажила и родила пет деца (едно дете умрело со 11 месеци). Има двајца внуци и живее во Хамбург.
Албуми
Со бендот The Stripes
Нена (бенд)
Нена (како соло изведувач)